മരട് ഫ്ലാറ്റ്: ഉടമകള്ക്ക് 91 കോടി തിരിച്ചുനല്കി കൊച്ചി സുപ്രീംകോടതി നിര്ദേശപ്രകാരം പൊളിച്ചുനീക്കിയ മരടിലെ ഫ്ലാറ്റുകളുടെ ഉടമകള്ക്ക് 91 കോടി രൂപ തിരിച്ചുനല്കിയെന്ന് ജസ്റ്റിസ് ബാലകൃഷ്ണന്നായര് സമിതി അറിയിച്ചു. പണം തിരികെലഭിക്കാന് അര്ഹതയുള്ള 272ല് 110 ഫ്ലാറ്റിന്റെ ഉടമകള്ക്ക്, അവര് കെട്ടിടനിര്മാതാവിന് നല്കിയ പണം പൂര്ണമായും തിരിച്ചുനല്കി. ഗോള്ഡന് കായലോരം 37 ഫ്ലാറ്റ്, ജയിന് കോറല് കോവ് 73 എന്നീ ഫ്ലാറ്റ് സമുച്ചയങ്ങളിലെ ഫ്ലാറ്റുകളുടെ ഉടമകള്ക്ക് 13.37 കോടിയും 32.16 കോടിയുമാണ് നല്കിയത്. ആല്ഫ സെറിന് ഫ്ലാറ്റ് സമുച്ചയത്തിലെ ഉടമകള് മുടക്കിയ 32.10 കോടി രൂപയില് 25.63 കോടി രൂപ തിരികെ ലഭിച്ചു. ഇതില് 17.50 കോടി രൂപ കേരള സര്ക്കാര് ഇടക്കാല നഷ്ടപരിഹാരമായി നല്കിയതും ബാക്കി 8.13 കോടി രൂപ ആല്ഫാ വെഞ്ചേഴ്സ് കമ്ബനിയില്നിന്ന് പിരിച്ച് ഫ്ലാറ്റുടമകള്ക്ക് കമ്മിറ്റി നല്കിയതുമാണ്. ഹോളിഫെയ്ത്ത് ബില്ഡേഴ്സ് തുകയൊന്നും അടച്ചിട്ടില്ല. 42.15 കോടി രൂപയാണ് അടയ്ക്കാനുള്ളത്. ഹോളിഫെയ്ത്ത് എച്ച്2ഒയിലെ 86 ഫ്ലാറ്റുടമകള്ക്ക് സര്ക്കാര് ഇടക്കാല നഷ്ടപരിഹാരമായി നല്കിയ 20 കോടി രൂപമാത്രമാണ് ലഭിച്ചിട്ടുള്ളത്. ഇതുമായി ബന്ധപ്പെട്ട കേസില് പത്തിന് സുപ്രീംകോടതി വാദം കേള്ക്കും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്